STÆRKE BILLEDER : Dansk kunde har fået voldsomme brandskader fra sit ur - og Apple kan ikke forklare, hvad der er sket

SENESTE: Apple har nu kontaktet Jørgen Mouritzen og sagt, at deres undersøgelse af uret viser, at det er 'blevet påvirket udefra'. Jørgen fastholder, at han ikke har rørt noget med uret, da skaden skete. Se hans forklaring i videoen herover

17. oktober er ikke en dag, Jørgen Mouritzen glemmer lige med det første.

For under en fritidstur i sin lokale flyveklub stod han på få sekunder tilbage med en brandskadet arm og et ødelagt Apple Watch:

Se også: Dumpet af brugerne: Her er Apple-produkterne vi hader mest

- Jeg var på vej ind på klubbens toilet, da jeg pludselig mærkede en voldsom smerte i min venstre arm.

- Og på samme tid kunne jeg lugte brændt kød.

Få dage efter uret havde lavet brandskader på armen, væskede sårene voldsomt. (Foto: Jørgen Mouritzen)

Gav brandsår på armen

Smerten og lugten kom fra urets metalrem, der tilsyneladende havde fået strøm igennem sig og nu glødede på armen:

- Da jeg tog fat med min højre hånd for at flå remmen af, fik fingrene på den hånd også en brandskade.

- Så varm var remmen stadig, forklarer Jørgen til Ekstra Bladet.

Ulovlig kopi: Mikkels iPhone-lader brændte hul i sengen

Han har i hele forløbet dokumenteret forløbet med billeder på sin iPhone.

Ekstra Bladet har gennemgået telefonen og tjekket data i billederne for at se, hvornår og hvor de er optaget.

Og som det ses på billederne, der er taget kort tid efter skaden opstod, er der sket en voldsom varmeudvikling ved uret.

Billedet her er taget minutter efter, at urremmen pludselig blev glødende varm. (Foto: Jørgen Mouritzen)

Sendte uret til undersøgelse

Jørgen Mouritzen er i dag ikke i tvivl om, at skaden kommer fra uret.

Ekstra Bladet har samtidig talt med et vidne til episoden, der fortæller det samme om forløbet som Jørgen Mouritzen.

Se også: Her er dommen over iPad Pro: Bliver aldrig til en bærbar

Vidnet og Jørgen er overbevist om, at skaden kom fra uret og ikke fra en ekstern kilde som strøm eller varme:

- Min arm var i fri luft, da smerten pludselig opstod, fortæller Jørgen Mouritzen.

- Og der er intet i nærheden af mig, som er varmt eller strømførende.

Brugere: Vores ur blev også brandvarmt Andre brugere end Jørgen Mouritzen har oplevet, at deres ur enten brændte dem eller var så varmt, at de ikke kunne holde på det. Det fremgår af denne diskussion på Apples Support-side, hvor problemerne bliver beskrevet som alvorlige fejl i batteriet på Apple Watch.

Se også: Øv på iPhone: Touch id svigter efter opdatering til iOS 9.1

Derfor har han i nu en måned forsøgt at få Apple til at undersøge uret og komme med en brugbar forklaring.

Han har endda strukket sig så langt, at han kørte uret til undersøgelse hos den svenske forhandler, han i sin tid købte sit Apple Watch hos:

- Men jeg har kun hørt, at Apple undersøger og undersøger.

- Forklaringer eller et nyt ur har jeg derimod intet hørt til.

Jørgen Mouritzen er normalt glad for Apples produkter. Men efter oplevelsen med det brændende Apple Watch og firmaets langsomme reaktion, er han blevet noget mere skeptisk. (Foto: Jørgen Mouritzen)

Apple er helt tavse

Jørgen Mouritzen understreger, at han ikke er ude på at hævne sig på Apple eller forsøger at få en erstatning udover et nyt ur:

- Jeg var glad for uret og Apples produkter. Og det er helt sikkert en tilfældig og meget uheldig fejl, der er opstået.

- Men alligevel er jeg forundret over, at Apple gør så lidt for at hjælpe sine kunder.

TV: Pludselig var Mortens iPhone stendød

Ekstra Bladet har de seneste par uger forgæves forsøgt at få Apple til at kommentere sagen:

- Vi har ingen kommentarer, lyder svaret fra Apples danske PR-bureau, der betragter sagen som enkeltstående og noget, som Apple derfor aldrig kommenterer.

Se også: Pas på: Falsk lader kan få din computer til at bryde i brand

Firmaet ønsker heller ikke at oplyse, hvad Apples undersøgelse af uret har vist - eller hvornår Jørgen Mouritzen kan forvente et svar på sin anmodning om en forklaring og et nyt ur.

Se eksperternes reaktion på præsentationen af det nye ur i marts.

TIP OS: Kender du mere til sagen eller lignende forhold? Send os en mail eller sms/mms til 1224 (alm. takst)